laion/Wikipedia-Exotic huggingface dataset:
Cowgirls

"Cowgirls" (בעברית: "בוקרות") הוא שיר של זמר מוזיקת הקאנטרי האמריקאי מורגן וולן בהשתתפות הזמר ארנסט (אנ'). הוא יצא ב-15 באפריל 2024 כסינגל השמיני מתוך אלבום האולפן השלישי של וולן One Thing at a Time. הוא נכתב על ידי רוקי בלוק, אשלי גורלי (אנ'), ג'יימס מאדוקס, ארנסט קית' סמית' וריאן וויטסק (אנ'), והופק על ידי ג'ואי מוי (אנ') וג'ייקוב דורט. כתב "Substream Magazine", לוגאן ווייט, התייחס לשיר כ"שילוב המושלם של קאנטרי והיפ הופ שוולן באמת התנסה בו בשנים האחרונות". "Cowgirls" הגיע היישר למקום ה-40 במצעד בילבורד הוט 100 במצעד של ה-18 במרץ 2023. לאחר מכן השיר נשאר במצעד במשך 20 שבועות לפני שיצא מהמצעד. לאחר יציאתו לרדיו כסינגל רשמי, השיר נכנס מחדש למצעד ההוט 100 למקום ה-42 והגיע לשיא במקום ה-12. רוקי בלוק, אשלי גורלי (אנ'), ג'יימס מאדוקס, ארנסט קית' סמית' וריאן וויטסק ג'ואי מוי (אנ') וג'ייקוב דורט White, Logan (3 במרץ 2023). "With 'One Thing At a Time' Morgan Wallen is ready to be country music's next Garth Brooks". Substream Magazine (באנגלית אמריקאית). נבדק ב-9 בספטמבר 2023. {{cite web}}: (עזרה) tolsen (2013-01-02). "Billboard Hot 100™". Billboard (באנגלית אמריקאית). נבדק ב-2024-05-14. Hot Country Songs, בילבורד, ‏1 ביוני 2024 Country Airplay, בילבורד, ‏1 ביוני 2024 Billboard Canadian Hot 100, בילבורד, ‏18 במרץ 2023 Billboard Hot 100™, בילבורד, ‏13 ביולי 2024 Morgan Wallen | Canada Country, Billboard (באנגלית אמריקאית) IRMA – Irish Recorded Music Association, www.irma.ie Billboard Global 200, בילבורד, ‏6 ביולי 2024 Radio Songs, בילבורד, ‏27 ביולי 2024 tolsen, Canadian Hot 100, Billboard, ‏2013-01-02 (באנגלית אמריקאית) Michael Cusson, Hot Country Songs, Billboard, ‏2013-01-02 (באנגלית אמריקאית) Gold & Platinum, RIAA (באנגלית אמריקאית)
פיליפ אנתוני-רודריגז

פיליפ אנתוני-רודריגז (באנגלית: Philip Anthony-Rodriguez; נולד ב-10 במרץ 1968) הוא שחקן ומדבב אמריקאי. רודריגז נולד במרץ 1968 בברוקלין, ניו יורק להורים פורטו ריקנים: מקסימו ורוניקה בתור הצעיר מבין חמישה ילדים. הוא החל לעבוד בארגון "Acting by Children", קבוצת הופעות של צעירים בניו יורק. כתוצאה מהכישרון והמראה שלו, קבוצת הניהול "נידרליץ וסטיל" החתימה אותו והחלה לייצג אותו באודישנים לכישרונות צעירים. הוא החל לעבוד כמעט מיד והיה שחקן עובד עסוק ארבעה עשורים. הוא החל להופיע ב-1990 במחזמר "Buddy: The Buddy Holly Story" של ריצ'י ואלנס והחל לדבב במגוון תפקידים שהידוע מביניהם הוא בתור קייל דוארט בסדרת המדע הבדיוני "Jake 2.0". ידוע גם במדבב במשחקי מחשב כמו Grand Theft Auto: Vice City ו-"Metal Gear Rising: Revengeance". רודריגז דובר הן אנגלית והן ספרדית. מדיה וקבצים בנושא פיליפ אנתוני-רודריגז בוויקישיתוף פיליפ אנתוני-רודריגז, במסד הנתונים הקולנועיים IMDb (באנגלית) פיליפ אנתוני-רודריגז, במסד הנתונים הקולנועיים KinoPoisk (ברוסית)
מסגד אחמדיה

מסגד אחמדיה (בגאורגית: აჰმედიეს მეჩეთი; מסגד אהמדיה) הוא מסגד מימי הביניים הממוקם בשטח מצודת רבאתי, שבאחלציחה, גאורגיה. המינרט, שגובהו זהה לכיפת המסגד (כ-15 מטר), ממוקם צמוד ליד המסגד. המבנה הבנוי בסגנון אסלאמי נקרא גם מסגד חאג' אחמד-פאשה (גאו') לכבוד מייסדו, נציגי בית ג'אקלי (אנ'), ששלט במסחתי (אטבאגות סאמצחה (אנ')) ובאיילט צ'ילדיר (אנ') שבאימפריה העות'מאנית, במשך מאות שנים. לאחר כיבוש האזור על ידי העות'מאנים, התאסלמו נסיכי משפחת ג'אקלי. אחמד-פאשה (גאו'), ששלט באחלציחה בשנים 1747-1758, הורה לבנות במקום מוגבה במיוחד מסגד, שלא על פי את חוקי האסלאם. מכיוון שזכות כזו הייתה שייכת רק לסולטאנים, הדיוואן (אנ') מקונסטנטינופול ראה בפעולות כאלה כהפרה של זכויותיו העליונות של הסולטן. אחמד פאשה נמצא אשם בהעלבת האצילים והסולטן ונידון לתלייה. הווזיר קיבל זאת באימה והתאבד ב"חוט הקדוש" שנשלח אליו. תושבים מקומיים שסגדו לווזיר נתנו כבוד רב לאפר שלו. בחצר ענקית, שלתוכה זורם שער רחב ויפה, הוקמו שתי אנדרטאות צנועות, מוקפות ברשת. אנדרטה אחת נושאת את הכתובת: "כאן טמון אפרו של הווזיר האדוק אחמד פאשה, שמת ב -1173 על פי הלוח המוסלמי, ואנדרטה נוספת מתייחסת לאשתו של אחמד פאשה, עיישה-חאנום. ההיסטוריון הצבאי הרוסי וסילי פוטו (אנ'), בספרו "המלחמה הקווקזית", כרך ד', המוקדש למלחמת רוסיה-טורקיה בשנים 1828-1829, מספר את הסיפור על המסגד שהמסגד שנבנה על פי הדגם של איה סופיה. במהלך השחזור בקנה מידה גדול של טירת אחלציחה (גאו') בשנים 2011-2012, שוחזרו מסגד חאג' אחמד פאשה והמדרסה. בתקופה הסובייטית נצבעה כיפת המסגד בצבע טרקוטה ונראתה מרחוק כצבע נחושת. במהלך השחזור הוזהבה הכיפה, מה שגרם למחאות מצד היסטוריונים אדריכליים טורקים, שציינו שהמסגד מכוסה תמיד ביריעות עופרת. בתחילת 2013, לאחר משא ומתן בין נשיא גאורגיה, מיכאיל סאאקשווילי, וראש ממשלת טורקיה, רג'פ טאיפ ארדואן, ביטל האחרון את ההתנגדויות בנוגע לצבע כיפת המסגד. במקביל, טורקיה, שמימנה את עבודות השיקום, עדיין מתעקשת להסיר מהמסגד את האסטלות המתארות צלבים. מדיה וקבצים בנושא מסגד אחמדיה בוויקישיתוף כיפת הזהב כמטאפורה לעברו של אחאלציחה Saakashvili Slams Parts of Govt’s Planned Deal with Turkey on Cultural Heritage, ‏2 באפריל 2013 Кавказская война. Том 4. Турецкая война 1828-1829гг. - Василий Александрович Потто - Google Книги Кавказская война. Том 4. Турецкая война 1828-1829гг. - Василий Александрович Потто - Google Книги Кавказская война. Том 4. Турецкая война 1828-1829 гг. ტურუისტული ცნობარიდან «Akhaltsikhe Castle - ახალციხის ციხე-სიმაგრე» Золотой купол как метафора прошлого Ахалцихе
מישל זלצמן

מישל זלצמן (אנגלית: Michelle Salzman; נולדה ב-5 ביולי 1977), היא פוליטיקאית אמריקאית, חברת בית הנבחרים של פלורידה כנציגת המחוז הראשון של המדינה מטעם המפלגה הרפובליקנית. זלצמן נולדה וגדלה בפנסקולה, פלורידה. לאחר שסיימה את התיכון התגייסה לצבא, לטענה "כדי להימלט מבית מתעלל". זלצמן סיפרה בעבר שאביה היה אלכוהוליסט מתעלל ואמה התמכרה לאופיואידים כשהייתה בחטיבת הביניים; לטענתה, שני הוריה מתו בגיל צעיר מהתמכרות לאופיואידים. ב-16 בפברואר 2022, סיפרה זלצמן, במהלך דיון בתמיכה בהצעת חוק נגד הפלות, כי בילדותה, דודה התעלל מינית באופן קבוע בה ובאחותה. לטענתה, גם כאשר שירתה כחלק מכוחות נאט"ו בבוסניה, היא נאנסה על ידי אחד ממפקידה. היא התחתנה בבזמן שירותה הצבאי, אך התגרשה מבעלה לאחר שנולדו להם שני ילדים. היא חזרה לפנסקולה שם הפכה לרקדנית אקזוטית. היא למדה במכללה מקומית בפנסוקלה ומאוחר יותר קיבלה תואר הראשון שלה במנהל עסקים מאוניברסיטת מערב פלורידה. זלצמן החלה את דרכה הפוליטית כיושבת ראש ועדת החינוך של צוות המעבר של ראש עיריית פנסקולה, גרובר רובינסון. בשנת 2020 היא נבחרה לבית הנבחרים של פלורידה לאחר שניצחה את הרפובליקני המכהן מייק היל בפריימריז. לאחר מכן היא נבחרה מחדש ב-2022, כאשר גברה שוב על היל. במרץ 2021 זלצמן הואשמה על ידי הנציג עומרי הרדי בכינוי הנציג וובסטר ברנבי "הרפובליקני השחור הסמל" של הלשכה. זלצמן הכחישה בתוקף את ההערה וטענה כי "מדובר בשקר מוחלט" זלצמן גינתה את מתקפת הפתע על ישראל (2023) והביעה את תמיכתה בישראל ובזכותה להגנה עצמית. בשנת 2024 קיבלה זלצמן הודעה ממחלקת המדינה של פלורידה כי הוצאות הקמפיין שלה נבדקות בחשד לאי סדרים של כמה אלפי דולרים. זלצמן היא אם לשלושה ילדים, שניים מנישואיה הראשונים ואחד מנישואיה השניים. מדיה וקבצים בנושא מישל זלצמן בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מישל זלצמן".
כרמן מור

כרמן מור (באנגלית: Carmen Moore; נולדה ב-24 בדצמבר 1972) היא שחקנית ומדבבת קנדית. ידועה מתפקידה כלורן קסאי בסדרה "Arctic Air" ובתור לאונה סטוני מהסדרה "Blackstone". מור נולדה בדצמבר 1972 בברנבי שבקולומביה הבריטית למשפחה צאצאית של שבט האינדיאנים "Wetʼsuwetʼen". היא גדלה בעיר קוקוויטלם ולמדה בבית הספר התיכון הבכיר פורט מודי. בשנת 1991 הצטרפה לתיאטרון: "Spirit Song Native Theatre Co", שם עבדה תשעה חודשים. הופעת התיאטרון המקצועית הראשונה שלה הייתה בהופעות של תיאטרון ניו ברנזוויק(אנ') בשנת 1992, עליהם זכתה לביקורות חיוביות. היא הייתה מועמדת לפרס ג'סי ריצ'רדסון לשחקנית המשנה הטובה ביותר בהצגה: "Fend Players' Danceland" מ-1993. היא המשיכה בעבודתה בתיאטרון, וכן החלה לשחק ולדבב למספר סרטים וסדרות טלוויזיה בקנדה ובארצות הברית. במשך השנים היא גם למדה להפיק ולביים מספר סרטים. היא ידועה בעיקר מהסדרה הקנדית של רשת "APTN"‏: "Blackstone" בתור לאונה סטוני, עליו זכתה שלושה פעמים בפרס ליאו על ההופעה הטובה ביותר. היא הייתה גם מועמדת ל"פרס ג'ימי (אנ'). כמו כן הייתה מועמדת לפרס המסך הקנדי לשחקנית הטובה ביותר על הופעתה בסרט "Rustic Oracle" מ-2019. 1995, The Commish 1997, סטארגייט SG-1 2000-2001, שבעה ימים 2003-2004, אנדרומדה 2004, אספן הנשמות 2005, ה-4400 2005-2006, Godiva's 2007, עולם משלו 2007, אאוריקה 2009, בניחוש חוקר 2011-2015, Blackstone 2012-2014, Arctic Air 2013 ו-2020, על טבעי 2015, Unreal 2015, איי זומבי 2015-2016, החץ 2016, בייטס מוטל 2019, זרה 2019, Rustic Oracle 2020, ויקינגים 2020-2021, ננסי דרו 2021-2023, הפלאש 2024-, עולם היורה: תאוריית הכאוס אתר האינטרנט הרשמי של כרמן מור כרמן מור, במסד הנתונים הקולנועיים IMDb (באנגלית) כרמן מור, באתר AllMovie (באנגלית) כרמן מור, במסד הנתונים הקולנועיים KinoPoisk (ברוסית)
מיצ'ל סלגאדו

מיגל אנחל "מיצ'ל" סלגאדו פרננדס (בספרדית: Miguel Ángel Salgado Fernández, נולד ב-22 באוקטובר 1975 באס נאבס, גליסיה) הוא כדורגלן עבר ספרדי ששיחק בעמדת המגן הימני. סלגאדו ידוע בזכות משחקו האגרסיבי ותיקוליו התכופים. נחשב בשיאו לאחד מהמגנים הטובים בעולם. סלגאדו התחיל את הקריירה שלו ב-1994 במדי סלטה ויגו. ב-1999 עבר לריאל מדריד בתמורה ל-11 מיליון אירו. יחד עם ריאל זכה פעמיים בליגת האלופות (2000 ו-2002) וארבע פעמים באליפות ליגת העל הספרדית (2001, 2003, 2007 ו-2008). בקיץ 2009 שוחרר סלגאדו מריאל מדריד, לאחר עשר שנים בקבוצה. בתקופתו במועדון צבר 253 הופעות בליגה וכבש 4 שערים. מיד לאחר שחרורו מריאל מדריד, ב-19 באוגוסט 2009, חתם לשנתיים בקבוצת בלקברן רוברס מהפריימר לייג האנגלית. לסלגאדו 53 הופעות בנבחרת ספרד בכדורגל. הוא השתתף עימה ביורו 2000 ובמונדיאל 2006. מדיה וקבצים בנושא מיצ'ל סלגאדו בוויקישיתוף מיצ'ל סלגאדו, ברשת החברתית אקס (טוויטר) מיצ'ל סלגאדו, באתר Transfermarkt מיצ'ל סלגאדו, באתר Fussballdaten.de (בגרמנית) מיצ'ל סלגאדו, באתר Soccerway מיצ'ל סלגאדו, באתר BDFutbol מיצ'ל סלגאדו, באתר WorldFootball.net מיצ'ל סלגאדו, באתר National Football Teams מיצ'ל סלגאדו, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים ספרדים. אתם מוזמנים לתרום לוויקיפדיה ולהרחיב אותו.
פדרו מרטינס

פדרו מרטינס סנצ'ס (בספרדית: Pedro Martínez Sánchez; נולד ב-29 ביוני 1961) הוא מאמן כדורסל ספרדי המאמן את ולנסיה מליגת העל הספרדית בכדורסל והיורוליג. מרטינס החל את הקריירה שלו כעוזר מאמן בחובנטוד בדאלונה ב-1989, וב-1990 מונה למאמן ראשי וזכה עימה בגביע קוראץ' לעונת 1989/1990. לאחר מכן עבר לבאסקט מנרסה, אותה אימן במשך ארבע עונות וב-1994 נבחר למאמן השנה בספרד. לאחר מכן אימן את בדאלונה, סמלנקה, גרנדה, מנורקה, אורנסה, טנריפה וגראן קנריה. ביולי 2005 מונה למאמן טאו ויטוריה, אך פוטר בנובמבר אותה שנה. ב-2006 מונה למאמן אסטודיאנטס מדריד, ולאחר מכן אימן בסנט ז'וזפ ז'ירונה, קחאסול סביליה, גראן קנריה ומנרסה. ב-2015 מונה למאמן ולנסיה והוביל אותה ל-28 ניצחונות רצופים מתחילת העונה, אך הודח עימה בשלב השני ביורוקאפ ובחצי גמר ליגת ה-ACB. לעומת זאת, בעונת 2016/2017 הוביל את הקבוצה לזכייה באליפות ספרד הראשונה בתולדותיה ולגמר היורוקאפ, בו הפסידה לאוניקאחה מאלגה. בעונה זו נבחר למאמן השנה ביורוקאפ ובליגה הספרדית. ב-27 באוקטובר 2017 מונה למאמן סאסקי בסקוניה במקום פאבלו פריג'וני, ובעונת 2017/2018 הוביל אותה לפלייאוף היורוליג. ב-16 בנובמבר 2018 פוטר מאימון הקבוצה. במרץ 2019 מונה למאמן גראן קנריה, אותה אימן עד סיום עונת 2018/2019 ביורוליג, וביוני מונה למאמנה של באסקט מנרסה. בעונת 2021/2022 הוביל את קבוצתו לגמר ליגת האלופות בכדורסל, בו הפסידה לטנריפה, ונבחר למאמן העונה במפעל. ב-29 במאי 2024 מונה שנית למאמן ולנסיה. מדיה וקבצים בנושא פדרו מרטינס בוויקישיתוף פדרו מרטינז יאמן את טאו ויטוריה, באתר וואלה, 29 ביולי 2005 טאו ויטוריה החליפה מאמן, באתר וואלה, 28 בנובמבר 2005 Pedro Martínez, nuevo entrenador del Cajasol, אל מונדו, [פדרו מרטינס, מאמן קחאסול החדש], ‏23 בנובמבר 2008 (בספרדית) עונת 2015/16, באתר ולנסיה היסטוריה: ולנסיה זכתה באליפות ספרד, באתר ערוץ הספורט, 16 ביוני 2017 Pedro Martinez wins EuroCup “Coach of the Year” award, Eurohoops, ‏24 במרץ 2017 יש מחליף לפריג'יוני: פדרו מרטינס מאמן באסקוניה, באתר ONE‏, 27 באוקטובר 2017 פדרו מרטינס פוטר מבאסקוניה, פראסוביץ' מונה במקומו, באתר ynet, 16 בנובמבר 2018 Pedro Martinez confirms his return to Gran Canaria, Eurohoops, ‏11 במרץ 2019 Pedro Martinez joins BAXI Manresa, Eurohoops, ‏24 ביוני 2019 Star Lineup revealed, Bortolani Best Young Player, ליגת האלופות בכדורסל, ‏7 במאי 2022 הכוכב אחרי מילר מקנטייר, מהפכה בוולנסיה, באתר ערוץ הספורט, 29 במאי 2024
תפודים קטנים

תפודים קטנים (באנגלית: Small Potatoes) היא סדרת טלוויזיה מונפשת בריטית-אמריקאית לילדים שנוצרה בידי ג'וש סליג (היה גם המפיק של הסדרות: אובי, פינת הציפורים, וונדר פטס ו-Piper O'Possum). הרעיון של הסדרה הופק מכך שגם ילדים יכולים להקשיב לשירים של זמרים כמו מבוגרים. בארצות הברית שודרה הסדרה בדיסני ג'וניור, בבריטניה ב-CBeebies ובישראל בערוץ לולי. הסדרה בת עונה אחת שכוללת 26 פרקים. בהשראת הסדרה הופק סרט בשם "פגוש את התפודים הקטנים" (Meet the Small Potatoes). העלילה עוסקת בלהקה של ארבעה תפוחי אדמה (בסדרה הם תפודים) שקוראים להם התפודים הקטנים, בכל פרק הם ישרו ויספרו לצופים על משהו שילדים אוהבים ומה הם חושבים עליו לדוגמה: דמיון וגאווה. השירים הללו שהם שרים מלמדים את הילדים על משמעותם. רוב הדמויות בתוכנית הם זנים של תפוחי אדמה: פוד (Olaf): תפוח אדמה חום, גדול ושמן, הבוגר בחבורה. דסי (Ruby): תפוחת אדמה צהובה מעליה תסרוקת עלים ירוקה, היא אוהבת להעלות הצגה, הקטנה בחבורה. פאף (Nate): בטטה חומה עם עלה ירוק על ראשו, הוא אוהב ג'אז ושירה, הארוך בחבורה. צ'יפ (Chip): תפוח אדמה חום וקצת ביישן. היה באחד הפרקים אפילו שיר שהוא שר את כולו, לפרק קראו: "שירו של צ'יפ". שמו נבחר מחטיף העשוי מתפוח אדמה הנקרא חטיף תפוחי אדמה. שאר הדמויות בתוכנית הם דמויות עם הזן של התפודים לדוגמה: התפודון הוא צהוב ממש כמו דסי, יש אפילו חילזון ששמו סימון. הדיבוב העברי הופק על ידי תמי ברק ובוים על ידי אסנת סדן. אתר האינטרנט הרשמי של תפודים קטנים "תפודים קטנים", במסד הנתונים הקולנועיים IMDb (באנגלית) תפודים קטנים, במיזם "אישים" לתיעוד היצירה הישראלית
תומר זלצמן

תומר זלצמן (נולד ב-1999) רוכב אופני הרים אשר ייצג את ישראל באולימפיאדת פריז (2024). זלצמן גדל ביישוב יובלים שבמועצה האזורית משגב. הוא החל את דרכו בענף בגיל שמונה במועדון טימשגב, בהדרכת המאמן עוז דודאי. כשהיה בן 18 הגיע להישג שיא וסיים במקום חמישי באליפות אירופה באופני הרים לג'וניורס (עד גיל 18). באותה שנה, סיים במקום ה-12 באליפות העולם באוסטרליה (באותה קטגוריית גיל), הישג שיא נוסף לישראלי בענף זה. ב-2021 ניצח באליפות ישראל באופני הרים בקטגוריית העילית. בהמשך אותה שנה זכה לשני הישגי שיא נוספים, כשסיים במקום החמישי באליפות אירופה בקטגוריית עד גיל 23, וכשסיים במקום התשיעי באליפות העולם בקטגוריית עד גיל 23. בשנת 2024 סיים במקום ה-32 במרוץ בסבב גביע העולם ברכיבה באופני הרים לבוגרים והבטיח את מקומו באולימפיאדת פריז. ביוני 2024 סיים במרוץ נוסף בסבב הגביע העולמי, במקום ה-27, התוצאה השנייה בטיבה לרוכב ישראלי במרוצי סבב זה, ובאוקטובר 2024 סיים במקום ה-20 במרוץ סבב הגביע העולמי במון סן-אן (Mont Sainte-Anne) בקנדה, הישג שיא לרוכב ישראלי במרוצי הסבב. במרוץ אופני ההרים באולימפיאדת פריז, ביולי 2024, סיים זלצמן במקום ה-29 בפיגור של 8:25 דקות מהמנצח. הוא סבל מתקר בחלק הראשון של המרוץ. אליסף דעואל, הרים של ציפיות: הכירו את תומר זלצמן, באתר ynet, 5 באוגוסט 2017 תומר זלצמן ייצג את ישראל באופני הרים במשחקים בפריז, באתר וואלה, 28 במאי 2024 תומר זלצמן, באתר MTB-DATA תומר זלצמן, ברשת החברתית פייסבוק תומר זלצמן, ברשת החברתית אינסטגרם תומר זלצמן, באתר Cycling Archives אליסף דעואל, הרים של ציפיות: הכירו את תומר זלצמן, באתר ynet, 5 באוגוסט 2017 רועי קאפח, זלצמן מקום 12 באליפות העולם לנוער, הנבחרת השיגה את הקריטריון לאולימפיאדת הנוער, באתר איגוד האופניים בישראל, 7 בספטמבר 2017 אור דיין, סוגרים שנה: סיכום שנת 2021 באופניים בארץ ובעולם, באתר "שוונג", 27 בדצמבר 2021 אופניים: תומר זלצמן סיים במקום ה-9 באליפות העולם עד גיל 23 בבול די סול, איטליה, באתר הוועד האולימפי בישראל מתחמם לקראת פריז: הישג שיא לתומר זלצמן בסבב גביע העולם באיטליה, באתר "שוונג", 16 ביוני 2024 על הגל: הישג שיא לרוכב אופני ההרים תומר זלצמן, באתר וואלה, 7 באוקטובר 2024
יוג'ין קורדרו

יוג'ין קורדרו (באנגלית: Eugene Cordero; נולד ב-18 ביולי 1978) הוא שחקן וקומיקאי אמריקאי. קורדרו נולד ביולי 1978 למשפחה ממוצא פיליפיני בדטרויט שבמישיגן וגדל בפרברים הצפוניים של דטרויט. הוא סיים את לימודיו בתיכון Brother Rice בשנת 1996 ובהמשך עבר לניו יורק כדי ללמוד בקולג' "Marymount Manhattan College" שבמנהטן. חבר כיתתו שאיתו התארח בהמשך הוא הקומיקאי אנדי ג'ואט (אנ'). הוא החל לשחק החל מ-1998 כשחקן ומדבב של סדרות וסרטי קומדיה. בין השאר הוא שיחק בסדרות: עמק הסיליקון, הוואי חמש-אפס, המשרד, ברוקלין תשע-תשע, האקסית המטורפת, המקום הטוב וויפ. הוא משחק גם בסדרות כמו: The Great North, מסע בין כוכבים: סיפונים תחתונים, מסע בין כוכבים: עולמות חדשים ומשונים, שדונת ובלוקי, המנדלוריאן ועולם היורה: תאוריית הכאוס בתפקידים שונים. קורדרו גם שיחק במספר סרטים כמו: מייק ודייב מחפשים דייט, קונג: אי הגולגולת, מלכי הקיץ ומכסחות השדים. קורדרו הוא גם קומיקאי והוא מתארח בפודקאסט "Comedy Bang! Bang!" וכן חבר פאנל בתוכנית: "Wait Wait... Don't Tell Me!" של רשת ה-NPR. הוא מתגורר בלוס אנג'לס. נשוי לסופרת טרישה מקאלפין ולהם שני ילדים. יוג'ין קורדרו, ברשת החברתית אינסטגרם יוג'ין קורדרו, במסד הנתונים הקולנועיים IMDb (באנגלית) יוג'ין קורדרו, באתר MusicBrainz (באנגלית)
סנה ובוצץ

סֶנֶּה ובוצץ הם שני מצוקים בארץ בנימין, כנראה בערוץ נחל מכמש. על פי המקרא, יהונתן ונושא כליו עברו אותם בדרכם למוצב פלשתים בעת מלחמת מכמש. ערך מורחב – מלחמת מכמש לאחר המלכת שאול למלך על ישראל, הורג בנו יהונתן את נציב הפלשתים שישב בגבע, פעולה המובילה למלחמה בין ישראל לפלשתים. במכמש חנה חיל מצב פלשתי, ואילו שאול ויהונתן ישבו בגבע בנימין. יהונתן רצה להכות את מצב הפלשתים שבמכמש ללא ידיעת אביו, וגייס את נושא כליו לצורך כך. המקרא שני מצוקים שהשניים עברו בדרכם למכמש: וּבֵין הַמַּעְבְּרוֹת אֲשֶׁר בִּקֵּשׁ יוֹנָתָן לַעֲבֹר עַל מַצַּב פְּלִשְׁתִּים, שֵׁן הַסֶּלַע מֵהָעֵבֶר מִזֶּה וְשֵׁן הַסֶּלַע מֵהָעֵבֶר מִזֶּה וְשֵׁם הָאֶחָד בּוֹצֵץ וְשֵׁם הָאֶחָד סֶנֶּה. הַשֵּׁן הָאֶחָד מָצוּק מִצָּפוֹן מוּל מִכְמָשׂ וְהָאֶחָד מִנֶּגֶב מוּל גָּבַע — שמואל א', י"ד, ד'–ה' בתרגום יונתן תורגם "סנה" כ"מַדרוֹכִיתָא". מקובל להסביר ש"מדרוכיתא" היא מלשון דריכה, כלומר מקום שניתן לדרוך בו. גאולה כהן הציעה שהמתרגם קישר את השם "סנה" למילה הארמית "מסאני" שפירושה נעליים. השערה נוספת קושרת את השם "סֶנֶּה" עם המילה "סְנֶה", אולי משום שהיה מכוסה בשיחים או שהטיפוס עליו סבוך כמו ענפי הסנה. את השם "בוצץ" תרגם יונתן כ"מַשׁרוֹעִיתָא". רד"ק הסבר שפירוש המילה הוא חלקלק. שמואל אפרים ליונשטאם הסביר את המילה "משרועיתא" כ"מורד תלול". לדעתו, מקור השם בוצץ הוא בשורש ב.צ.ץ שמשעותו מבריק. המקרא מספק תיאור מפורט של מיקומם של סנה ובוצץ: שני מצוקים זה מול זה משני עבריו של מעבר, אשר הצפוני נמצא מול מכמש והדרומי מול גבע. התיאור מוביל למסקנה ששיני הסלע נמצאות בערוצו של נחל מכמש (ואדי א-סוויניט), מיובלי נחל פרת (ואדי קלט), בין הכפרים הפלסטיניים ג'בע ומוח'מאס המזוהים עם גבע ומכמש, בהתאמה, סמוך לאזור התעשייה שער בנימין וליישוב גבע בנימין (אדם) שבמועצה האזורית מטה בנימין. גוסטב דלמן שיער שמקומן של שיני הסלע הוא במקום שבו ואדי אבו ג'עד נשפך לנחל מכמש (סמוך למעיין עין סוויניט). זיהוי נפוץ אחר של סנה ובוצץ הוא לא הרחק משם, בשני מצוקים בפתח הקניון בנחל מכמש, מצפון מזרח ליישוב גבע בנימין. סמוך למקום המשוער של סנה ובוצץ הוקם המאחז סנה (נקרא גם "בני אדם" על שם היישוב אדם הסמוך) הקרוי על שמו של שן הסלע המקראית. מזוהה כיום בכפר ג'בע מצפון לירושלים. ספר שמואל א', פרק י"ג פירוש רד"ק לשמואל א, יד, ד גאולה כהן, "סֶנֶּה", בתוך אנציקלופדיה מקראית כרך ה, ירושלים תשל"ח, עמ' 1061 את הפסוק "כַּחֲלַקְלַקּוֹת בָּאֲפֵלָה" שבספר ירמיהו, פרק כ"ג, פסוק י"ב תרגם יונתן "כְּמַשׁרוֹעֲיָן בְּקַבלָא"; וראו תלמוד בבלי, מסכת בבא קמא, דף כ"ט, עמוד א': "בשרעתא דנהרא" אנציקלופדיה מקראית כרך ב, תשל"ח, עמ' 41 על פי תוספתא, מסכת מקואות פרק א הלכה ו: "כל זמן שהגשמים יורדים וההרים בוצצין". אנציקלופדיה מקראית, תשל"ח, כרך ב עמ' 41 וכרך ה, ירושלים תשל"ח, עמ' 1061 סנה ובוצץ, באתר תיירות בנימין מצוקי סנה ובוצץ, באתר עמוד ענן
פז שוורץ

פז שוורץ (נולדה ב-1977) היא עיתונאית ישראלית המתמקדת ביצירת סרטים דוקומנטריים. שוורץ החלה את דרכה העיתונאית בשנת 2004 ככתבת מחוז הנגב והדרום של ערוץ 10. בשנת 2005, סיקרה את ההתנתקות ומבצעים צבאיים ברצועת עזה. בהמשך קודמה לתפקיד כתבת רווחה ובתי המשפט של חדשות 10 ועבדה במערכת חדשות שישי השבוע. לאחר הורדת התכנית, עברה לכתבות מגזין למהדורה המרכזית של הערוץ. היא החליפה בתפקיד זה את מואב ורדי שמונה אז לכתב המדיני. שוורץ השתתפה כחברת מערכת בשישי עם איילה חסון. נוסף על הפקת הכתבות, ביימה סרטים דוקומנטריים לערוץ 10 וליס דוקו. בשנת 2014, סרטה "אהבה לא צפויה" שודר בפסטיבל דוקאביב. הסרט זכה בפרס סרט הביכורים הטוב ביותר בפסטיבל סראטוב (Saratov Sufferings) ברוסיה. בשנת 2017, לאחר מעל לעשור בערוץ 10, הצטרפה למערכת תוכנית התחקירים זמן אמת המשודרת בתאגיד השידור הישראלי. בתוכנית היא מתמקדת בתחקירי עומק בנושאי רווחה ודוקו. התחקירים הבולטים שלה היו בנושא נשות סוכני השב"כ, ספטמבר השחור, "צדק לאמא", "18 שנים לגעגוע" בשני חלקים, יהלום שחור - סוכן שב"כ שהפך למבריח סמים בשנת 2022, שודר בקשת 12, הסרט "מלכה - סיפורה של לינור אברג'יל" אותו ביימה וערכה. הסרט מציג את חייה של הדוגמנית, החל מהאונס שעברה בגיל 17 וחצי והמשפט המתוקשר לאחריו, זכייתה בתחרות מיס עולם ותיעוד רגעי ההחלטה ללחזור בתשובה. במקביל לעבודתה בתאגיד, יצרה כתבות לתוכנית אנשים בקשת 12. שוורץ ביימה את הסרטים הדוקומנטריים, "בודדים" ו"החי"רניקית" לרשת 13 בשנת 2015 שעסק באור בן יהודה, מפקדת הפלוגה הראשונה במגמה קרבית בבה"ד 1. בשנת 2022, יצרה את הסרט "נוני עיוני", שאותו ביימה עם אוריאל סיני, ועוסק בסוכן מוסד בשלהי הקריירה שלו ומתעד את המפגש בין נוני דרוויש שהייתה בת שמונה כשאביה חוסל בעזה לבין סוכן המוסד שהתנקש בו. הסרט זכה בפרס הסרט התיעודי הטוב ביותר בפסטיבל הסרטים הבינלאומי בחיפה. שוורץ בעלת תואר ראשון בניהול מאוניברסיטת בן-גוריון. פז שוורץ, במיזם "אישים" לתיעוד היצירה הישראלית פז שוורץ, באתר "אידיבי", מאגר הידע העברי לקולנוע ישראלי ועולמי עמוד הפייסבוק של פז שוורץ אמיר קמינר, "ואז הקשיש החמוד אמר: זאת הבת של מוסטפא חאפז. הייתי מעורב בחיסולו", באתר ynet, 25 ביוני 2024 אלכסנדר כץ, אחרי שכבר עברה שימוע: פז שוורץ תהיה כתבת מגזין במהדורה המרכזית של 10, באתר אייס נועה פרייס‏, כעבור מעל לעשור: פז שוורץ עוזבת את ערוץ 10 ועוברת לתאגיד, באתר וואלה, 12 בספטמבר 2017 סרטה של פז שוורץ זכה בפרס סרט הביכורים הטוב ביותר בפסטיבל סראטוב שברוסיה, דוברות יס שירין פלאח סעב, "שאלתי בכיתה: למה אנחנו שונאים יהודים כל כך?", באתר הארץ, 4 באפריל 2024 הסרט באתר פסטיבל הסרטים הבינלאומי בחיפה דורית אסרף מזרחי, "נוני עיוני" של כאן 11 זכה בפסטיבל הסרטים הבינלאומי חיפה, באתר כאן – תאגיד השידור הישראלי, 6 באוקטובר 2023
מתיאס נאוול

מתיאס נאוול לייבה אסקיבל (בספרדית: Matías Nahuel Leiva Esquivel; נולד ב-22 בנובמבר 1996 ברוסאריו שבארגנטינה) הוא כדורגלן ארגנטינאי-ספרדי המשחק בעמדת הקשר ההתקפי בקבוצת מכבי חיפה מליגת העל הישראלית. אסקיבל גדל במחלקת הנוער של אסקלה ADIUR, ובשנת 2014 עבר לספרד והצטרף למחלקת הנוער של ויאריאל. בשנת 2012 החל לשחק בקבוצות המילואים של המועדון, ובשנת 2014 החל לשחק בקבוצה הבוגרת של המועדון במסגרת לה ליגה. בהמשך הושאל לריאל בטיס מלה ליגה, ולקבוצת המילואים של ברצלונה, ברצלונה ב', ששיחקה בהליגה הספרדית השנייה. בהמשך שיחק באולימפיאקוס מליגת העל היוונית, ובקבוצות דפורטיבו לה קורוניה, טנריפה וריאל אוביידו מהליגה הספרדית השנייה. ב-9 ביולי 2022 חתם על חוזה לשנתיים בשלונסק ורוצלב מליגת העל הפולנית. ב-11 בינואר 2024 האריך את חוזהו עד ליוני 2027. ב-18 בספטמבר 2024 חתם על חוזה לארבע שנים במכבי חיפה תמורת סכום העברה של כ-2.5 מיליון אירו ובכך הוא הפך לרכש היקר ביותר בתולדות המועדון. נאוול זכה עם נבחרת ספרד עד גיל 19 בטורניר אליפות אירופה עד גיל 19 בשנת 2015, והבקיע שני שערים בטורניר, אחד מהם במשחק הגמר. לקח חלק גם בטורניר אליפות אירופה עד גיל 21 בשנת 2017 עם נבחרת ספרד עד גיל 21. נבחרת ספרד עד גיל 19 אליפות אירופה עד גיל 19 (1): 2015 מתיאס נאוול, ברשת החברתית אקס (טוויטר) מתיאס נאוול, ברשת החברתית אינסטגרם מתיאס נאוול, באתר ההתאחדות לכדורגל בישראל מתיאס נאוול, באתר Transfermarkt מתיאס נאוול, באתר Soccerway מתיאס נאוול, באתר BDFutbol מתיאס נאוול, באתר WorldFootball.net מתיאס נאוול, באתר FootballDatabase.eu Real Betis signs Nahuel for the next two seasons, web.archive.org, ‏2016-07-30 Web Oficial del Villarreal CF, ‏2021-01-13 (ב־European Spanish) Agreement with Villarreal CF for the loan of Nahuel Leiva, www.fcbarcelona.com (באנגלית) Μεταγραφικό... χτύπημα με Ναουέλ ο Ολυμπιακός! | Gazzetta, www.gazzetta.gr (ביוונית) Noticias, www.rcdeportivo.es (בספרדית) Nahuel Leiva, nuevo refuerzo blanquiazul, www.clubdeportivotenerife.es (בספרדית) Nahuel Leiva jugará cedido en el Real Oviedo, www.clubdeportivotenerife.es (בספרדית) Matias Nahuel Leiva piłkarzem Śląska, slaskwroclaw.pl (בפולנית) שמעון אלבז, הרכש היקר בתולדות המועדון: מתיאס נהואל חתם ל-4 שנים במכבי חיפה, באתר ynet, 18 בספטמבר 2024. UEFA.com, Germany-Spain | UEFA Under-19 2015, UEFA.com (באנגלית) UEFA.com, Spain see off Russia for seventh Under-19 crown | UEFA Under-19, UEFA.com, ‏2015-07-19 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מתיאס נאוול".